AlmaznayaGroza/cyrillic-language-classification huggingface dataset:
Кен Доэрти

Кен Доэрти (Англи: Ken Doherty, 1969 оны есдүгээр сарын 17-нд төрсөн) - Ирландын мэргэжлийн снукер биллиардын тамирчин юм. Кен-до 1993-2008 оны хооронд дэлхийн чансааны эхний 16-д тогтмол бичигдсэн, өсвөр үе-сонирхогчид-мэргэжлийн төрөлд дэлхийн аварга (1989, 1997) болж байжээ. == 1996-1997 онд == Кен Доэрти 1997 оны ДАШТ-д Жон Хиггинс, Стив Дэвис нарын шилдэг учраануудаа 13-9, 13-3 харьцаагаар буулган авч, шувтаргын тоглолтонд Стивен Хендриг 12-18 харьцаагаар хожиж, Англичууд голчлон түрүүлдэг уг тэмцээний Англи биш гурав дахь, тэр дундаа Ирланд анхны түрүүлэгч болж байлаа. == Цахим холбоос == Профайл - World Snooker (англ.) Профайл - Global Snooker (англ.)

Source: original
Маарах

Маарах (Еврей: המערך) Израилын хоёр улс төрийн намын эвсэл юм, энэхүү хоёр нам нь Израилын Ажилчдын нам болон нэгдэж оршин тогтнохоо болисон юм. Анхны "Нэгдэл" нь 1965 оны Мапай ба Ахдут ха-Авода намуудын холбоо юм. Хоёр нам нь тус тусдаа үйл ажиллагаагаа явуулж байсан ч, сонгуульд нэг намын жагсаалттай оролцож байсан. Ажилчдын Нэгдэл гэх нэршилтэй уг холбоо нь 3 жил оршиж 1968 онд РАФИ намтай нэгдэж нэгдсэн Израилын Ажилчдын намыг байгуулсан. Дараа жил Ажилчдын нам нь Мапам намтай эвсэл байгуулж, Нэгдэл гэх нэрийг авч үлдсэн. Хоёр бүрэлдэхүүн нам нь тус тусдаа үлдсэн боловч сонгуульд нэг намын жагсаалттай оролцож байсан. "Нэгдэл"-ийн хоёр дахь хувилбар нь 20 гаруй жил оршин тогтносон. 1969 онд байгуулагдах үедээ Маарах нь Кнессетийн 120 суудлаас 63 суудлыг эзэмшиж байсан ба энэ нь Израилын парламентад нэг бүлэг олонхи болж байсан анхны тохиолдол юм. Хэдийгээр 1969 оны сонгуульд парламентын олонхийг авч чадаагүй ч, 56 суудал авсан нь Израилын сонгуульд ялсан хамгийн их хэмжээний суудал юм. == Анхны Нэгдэл == "Нэгдэл"-ийн анхны хувилбар, албан ёсоор Ха-Маарах Леадут Поалей Эрец Исраэль (Еврей: המערך לאחדות פועלי ארץ ישראל), нь Мапай ба Ахдут ха-Авода намын 1965 оны сонгуульд оролцохоор байгуулсан эвсэл юм. Энэхүү эвсэлийн үүсэл нь Израил дахь зүүн-жигүүрийн ноёрхлыг унагахаар Израилын томоохон баруун-жигүүрийн Херут ба Либерал нам эвсэл байгуулсантай холбоотой юм.

Source: original
Бүжиг

Бүжиг (Англи: Dance; Орос: Танец) нь санаа сэтгэл, авъяас чадвараа илтгэхээр хөгжмийн айзмын хэмнэлээр биеэ хөдөлгөх урлаг юм. Үүнээс гадна хүмүүсийн үггүй харилцааны нэг хэлбэр төдийгүй амьтад ч бас (зөгийн бүжиг, орооны бүжиг гэх мэт) бүжиглэдэг. Гимнастик, уран гулгалт, усны гимнастик зэрэг бүжиглэдэг спортын төрлүүд бий. Ардын болоод орчин үеийн, сонгодог гэх мэтээр ангилагддаг. Бүжиг нь ерөнхийдөө биеийн хөдөлгөөн ихэвчлэн хэмнэлт , дуу хөгжим нь багтдаг урлагийн нэг төрөл юм. Энэ нь оюун санааны болон гүйцэтгэлийн орчинд сэтгэл санааны үзэл бодлоо илэрхийлэх , нийгмийн харилцаа , эсвэл дасгал хэлбэрээр олон соёл иргэншилд гүйцэтгэсэн бөгөөд зарим тохиолдолд санал бодлоо илэрхийлэх , эсвэл түүхийг хэлж байсан юм. Бүжиг нь бас ийм маллах зэрэг бүжиг зэрэг зөгийн бүжиг , зан хэв маяг адил хүн , эсвэл бусад амьтдын хоорондын non-verbal харилцааны нэг хэлбэр гэж үзэж болох юм. Бүжиг гэж юу болох тухай нэр томъёо , нийгэм, соёлын хэм хэмжээ, гоо зүй, урлаг , ёс суртахууны эмзэг хамааралтай байж болно. Тодорхойлолтууд зэрэг балетын зэрэг virtuoso арга техник үйл ажиллагааны хөдөлгөөн (тухайлбал, ардын бүжиг зэрэг) хүртэл байж болно. Martial Arts Kata ихэвчлэн бүжиг харьцуулахад байна , ийм гимнастик, уран гулгалт болон синхрон усанд сэлэлт зэрэг спортын ерөнхийдөө бүжиг оруулсан гэж үздэг. Олон загвар ба бүжгийн наадмаас байдаг. Африкийн бүжиг тайлбарлаж байна. Балет , латин болон Tango сонгодог бүжгийн хэв маяг юм. Square бүжиг болон цахилгаан слайд алхам бүжгийн хэлбэр бөгөөд breakdancing гудамжны бүжиг нь нэг төрөл юм. Бүжгийн оролцооны нийгэм, үзэгчиддээ зориулан хийж болох юм. Энэ нь мөн , ёслолын өрсөлдөх чадвартай , эсвэл эротик байж болно. Бүжгийн хөдөлгөөн Балет , эсвэл Европын ардын бүжиг шиг өөрсдөө ач холбогдолтой бол ямар байх , эсвэл Азийн зарим бүжиг шиг нь gestural үгсийн сан , бэлгэ тэмдгийн утга байж болох юм. Бүжгийн бүжиг бий болгох урлаг юм. (Өөрөөр хэлбэл, choreographs ) бий болгодог хүн бүжгийн бүжиг дэглээч гэж нэрлэдэг.

Source: original
Норжмаагийн зам

«Норжмаагийн зам» - 1938 онд бүтсэн Монголын уран сайхны кино. Монгол найруулагч найруулсан анхны кино бөгөөд дуугүй, суртал ухуулгын шинжтэйгээрээ онцлог 2 бүлэгт хар цагаан, дуугүй кино юм. == Уран бүтээлчид == Зохиолч - Төмөрийн Нацагдорж Найруулагч - Төмөрийн Нацагдорж, Л.Шеффер Оператор - Б.Дэмбэрэл, С.Дэмбэрэл, А.Лебедев Эвлүүлэгч - Д.Төмөр, Кувшинчикова Гол дүр: Норжмаа - Нацагийн Лэгжмаа Цэрэндулам - Намтайширын Ханд Лам - Пунцаг Эмгэн - Гүнсэн == Агуулга == Энэ кино нь Монголын киноны уран бүтээлчдийн өөрсдөө бие даан бүтээсэн анхны уран сайхны дуугүй кино бөгөөд Европын боловсон эмнэлгийг сурталчлах зорилготой ухуулгын чиглэлээр амьд сонины хэлбэртэйгээр хийгджээ. Нэг хашааны 2 айлын жирэмсэн эмэгтэй төрөхөөр өвдөж эхлэхэд Цэрэндулам эмнэлэгт хүүгээ төрүүлэн баяр баясгалан болж байхад Норжмаа нь гэртээ лам залж гүрэм уншуулсаар төрөлт нь бүтэлгүйтэж, эмнэлэгт үйл явдал болж буйг зэрэгцээ эвлүүлгээр үзүүлсэн нь үйл явдлын утга санааг үзэгчдэд тодруулж өгсөн сурталчилгааны зориулалттай кино юм.

Source: original
Абу Нувас

Абу Нувас (750 он - 810 он, Араб:ابونواس) нь Персийн Ахвазд төрж өссөн, Аббасидийн халифт улсын үед Багдад хот орчимд амьдран сууж бүтээл туурвилаа туурвиж байсан яруу найрагч юм. == Амьдрал == Эцэг нь цэргийн хүн, эх нь нэхмэлчин байжээ. Залуу байхдаа Басрагийн хүнсний бараа худалддаг мухлагт ажилладаг байсан гэж үздэг. Утга зохиолын үүдийг татсанаас хойш Багдад руу одсон байна. Нувасын уран элэглэл бүхий шүлгүүд нь алдартай. Мөн Исламын шашин хориотой гэж заасан зүйлд хамааралтай сэдвээр нээлттэй бичиж орчин тойрноо цочирдуулж байхад тэр дуртай байв. Энэ зан араншингаасаа болж цөллөгдөх ял аван Египет рүү зугтсан удаа ч бий аж. Багдадад буцаж ирээд шоронд хоригдсон удаа ч бий гэгддэг. Түүний үхлийн талаар янз бүрийн ам дамжсан яриа байдаг ба "Шоронд нас барсан", "Хорлогдож нас барсан" гэж байдаг. Арабын утга зохиолын их хүн хэмээгдсэн Нувас нь дараа дараагийн үеийн зохиолчдод их нөлөө үзүүлсэн. Түүний "Өөрийгөө чөлөөтэй илэрхийлэх" арга барилыг олон хүн залгамжлан авчээ. Зүүн Африкийн Суахил үндэстнүүдийн дунд Нувасын зохиолууд алдартай. Египетэд түр орогнож байхдаа үлдээсэн болов уу гэж үздэг.

Source: original
Амбан захирагч (АНУ)

АНУ-д Амбан захирагч нь муж, нутаг дэвсгэрийн гүйцэтгэх засаглалын тэргүүн юм. 2022 оны зургадугаар сарын байдлаар Бүгд найрамдах намаас амбан захирагчтай 27 муж, Ардчилсан намаас амбан захирагчтай 23 муж байна. Пуэрто-Рикогийн Педро Пиерлуиси нь Ардчилсан намтай ойр харилцаатай хэдий ч Шинэ дэвшилт намын гишүүн юм. Колумбийн холбооны тойргийг Ардчилсан намаас сонгогдсон амбан захирагч удирддаг. == Мужийн амбан захирагч нар == Аляск, Хавай, Хойд Дакота, Нью-Йорк, Кентакки мужуудаас бусад бүх мужид сонгууль явагдсаны дараагийн жилийн нэгдүгээр сард өмнөх амбан захирагчийн бүрэн эрх дуусч, шинэ амбан захирагчийн бүрэн эрх эхэлдэг. Одоогийн байдлаар хамгийн удаан хугацаагаар амбан захирагчаар ажилласан хүн нь 2013 оны 1-р сараас хойш ажиллаж байгаа Вашингтоны Жэй Инсли, харин хамгийн шинээр тангараг өргөсөн захирагч нь 2022 оны 1-р сараас хойш ажиллаж байгаа Виржиниа мужийн Глен Янгкин юм. Насны хувьд Алабама мужийн захирагч Кей Айви (1944 онд төрсөн) хамгийн ахмад нь, Флорида мужийн амбан захирагч Рон ДеСантис (1978 онд төрсөн) хамгийн залуу нь юм.

Source: original
Израилын тойргууд

Израил улс нь засаг захиргаа, нутаг дэвсгэрийг тойргуудад хуваах нэгдсэн засаглалгүй. Яам, газар (тухайлбал, цагдаа) нь өөрийн хэлтсийн зураглалтай бөгөөд үүнд тойргийн хил хязгаар, тоо ялгаатай байдаг. Дотоод Хэргийн Яамнаас батлагдсан хамгийн нийтлэг хуваалт бол долоон тойрог (еврей. מחוזות) бөгөөд тэдгээрийн аль нэгнийх нь статус олон улсын түвшинд маргаантай хэвээр байгаа 15 дэд тойрог (еврей. נפות) ба 50 байгалийн бүсэд орно. Одоогийн тойргийн хуваалтыг 1957 оны засгийн газрын тогтоолоор (еврей. ‏הודעה על חלוקת שטח המדינה למחוזות ולנפות ותיאורי גבולותיהם‏‎) тогтоосон ба Израилийн Статистикийн төв хороо болон бусад зарим яам, үйлчилгээний байгууллагууд (ялангуяа шүүхийн системд) ажлыг зохион байгуулахад ашигладдаг. Тойргийн хууль тогтоох, гүйцэтгэх байгууллага, тойргийн Тамгын газрын даргын албан тушаал гэх мэт зүйл байхгүй. == Тойргууд == Тойргууд нь цаашдаа 15 дэд тойрогт хуваагддаг бөгөөд цаашдаа 50 бүсэд хуваадаг. Статистикийн зорилгоор улсыг Тел-Авив ба Гуш Дан (хүн ам 3.15 сая), Хайфа (996 мянган хүн), Беэр-Шева (531.6 мянган хүн) гэсэн гурван метрополист хуваадаг. Хүн ам, газар нутгийн хувьд Израилын хамгийн том хот бол 901,302 оршин суугчтай, 126 км² газар нутагтай Иерусалим юм. Тел-Авив, Хайфа, Ришон-ле-Цион нар 443,939, 281,087, 249,860 оршин суугчтай хүн амаараа Иерусалимын дараа ордог. == Иерусалим тойрог == Хүн ам: 1 108 900 (2018 он) Төв: Иерусалим Дэд тойрог: тойрогтой давхцана Зургаан өдрийн дайны үеэр Израилд нэгтгэсэн газар нутгууд тойрогт багтдаг. == Умард тойрог == Хүн ам: 1 425 700 (2018 он) Төв: Ноф-ха-Галиль Дэд тойрог ба хүн ам: Акко (536 300) Изреель (43 000) Кинерет (98 100) Цфат (98 000) Голан (39 800) Голан дэд тойргийг НҮБ Израилын нутаг дэвсгэрийн нэг хэсэг гэж хүлээн зөвшөөрдөггүй. == Хайфа тойрог == Хүн ам: 1 013 900 (2018 он) Төв: Хайфа Дэд тойрог ба хүн ам: Хайфа (529 500) Хадера (335 700) == Төв тойрог == Хүн ам: 2 157 500 (2018 он) Төв: Рамла Дэд тойрог ба хүн ам: Петах-Тиква (578 000) Реховот (472 100) Шарон (371 900) Рамла (267 600) == Тел-Авив тойрог == Хүн ам: 1 406 400 (2018 он) Төв: Тел-Авив Дэд тойрог: тойрогтой давхцана == Өмнөд тойрог == Хүн ам: 1 272 100 (2018 он) Төв: Беэр-Шева Дэд тойрог ба хүн ам: Беэр-Шева (565 300) Ашкелон (267 600) == Мөн үзэх == Израилын газар зүй Израилын хотын жагсаалт

Source: original
Вашингтон (хот)

Вашингтон (Англи: Washington) буюу Колумбийн тойрог (Англи: District of Columbia) нь 1790 оны 7 сарын 16-нд байгуулагдсан, Америкийн Нэгдсэн Улсын нийслэл юм. АНУ-ын анхны ерөнхийлөгч Жорж Вашингтоны нэрээр нэрлэсэн. Колумбын тойрог нь Потомак голын хойд эрэг дээр орших бөгөөд баруун өмнөд талаараа Виржини, баруун хойд, зүүн хойд, зүүн өмнөд талаараа Мэрилэнд мужуудтай хиллэнэ. Тойргийн суурин хүн ам нь 588,292 боловч ажлын 7 хоногуудад ирж ажиллах хүмүүсийг нэмэхэд ннэг сая гаруйд хүрнэ. Вашингтоны метрополи газар нутгийн (бүрэлдэхүүнд нь Колумбийн тойрог орно) хүн ам нь 5.3 сая бөгөөд энэ нь улсдаа наймд жагсана. АНУ-ын Үндсэн хуулийн нэгдүгээр заалтад мужуудаас ялгарах холбооны тойрог нь улсын нийслэл байх тухай бичсэн байдаг. Холбооны засгийн газрын гурван салбарын төвүүд нь гурвуулаа тойрогт байрлах бөгөөд үүнээс гадна олон хөшөө дурсгал, музэй байдаг. Вашингтонд 172 тооны гадаадын элчин сайдын яамд, мөн Дэлхийн банк, Олон Улсын Валютын Сан, Америкийн Орнуудын Байгууллага, Интер-Америкийн Хөгжлийн Банк зэрэг олон байгууллагуудын төвүүд байрлана. АНУ-ын Конгресс нь Вашингтоныг шууд, бүрэн захирдаг бөгөөд ард иргэд нь мужуудаас өөрсдийгөө удирдах эрх багатай юм. Тойрог нь санал өгдөггүй, Конгрессийн төлөөлөгчтэй боловч сенаторгүй. Хэрэв Вашингтон нь муж байсан бол газар нутгаараа хамгийн сүүлд (Рөүд-Айлендийн дараа), хүн амаараа сүүлээсээ хоёрт (Вайомингийн өмнө), нягтшилаараа нэгт, мужийн нийт бүтээгдэхүүнээрээ 35-д, Африк Америкчуудын хувиараа нэгт орно. == Вашингтоны Монголчууд == Вашингтонд урт богино хугацаагаар ажилладаг ба цагаачилсан 5000 гаруй Монголчууд амьдардаг. Вашингтоны Монголчууд бүгд идэвхитэйгээр Америкийн хөгжлөөс суралцаж боловсрол чадвараа дээшлүүлэн Америкийн өдөр тутмын амьдралд хөл нийлүүлэн ажиллаж амьдарч Монголын ба Америкийн хөгжлийг ойртуулхад чухал нөлөө үзүүлдэг юм. Сүүлийн жилүүдэд Монголчууд Вашингтонд машин засварын үйлчилгээ, чулуун гоёл чимэглэлийн үйлдвэр, хувийн ТВ, үл хөдлөх хөрөнгийн зуучлал, дизайн зэрэг цөөнгүй салбаруудад өөрсдийн бизнесээ нээж олон үндэстний их гүрэнд өөрсдийн байр суурийг олсоор байна. Мөн Америкийн олон төрлийн компаниуд, төрийн байгууллагуудад чухал удирдлагын албан тушаалуудад ч тэндхийн их сургуулийг амжилттай төгссөн Монголчууд орж ажиллаж карьерээ дээшлүүлдэг юм. == Хамтын ажиллагаатай хотууд == Вашингтон хот 14 хамтын ажиллагаатай хотуудтай: == Цахим холбоос == Албан ёсны цахим хуудас Вашингтоны талаар, Конгрессийн номын сангаас

Source: original
Жимс

Жимс гэдэг нь цэцэгт ургамлын цэцэгний тодорхой эдээс бий болдог зүйл юм. Жимс нь олон ургамалын хувьд үр тараах үүрэгтэй байдаг. Мөн олон төрлийн ургамлын үр жимсийг хүн, амьтад хүнсэнд хэрэглэж, үрийг нь тараангаа илчлэг олж авдаг симбиоз харилцаатай байдаг. Жирийн хэрэглээнд жимс гэвэл алим, жүрж, усан үзэм, гүзээлзгэнэ, гадил зэрэг ургамлын түүхий байдлаар нь идэж болох үрийг ойлгоно. Жимсийг бүтцээр нь үрт жимс, яст жимс, жимсгэнэ гэж ангилна.Жимс нь хүнсний ногоо, самар, үр тарианы ургамлаас ялгаатай. Хүний бие махбодын хэвийн үйл ажиллагааг зохицуулах, хүч чадлыг нэмэгдүүлэх, эрүүл чийрэг өсөж хөгжихөд жимс, жимсгэнэ нэн чухал. Хүн хоногт 300 гаас доошгүй, жилд 109-112 кг жимс, жимсгэнэ, түүний бүтээгдэхүүнээр хийсэн хүнс тэжээл, ундааны зүйл хэрэглэх шаардлагатай гэж эрдэмтэд үздэг байна. Жимс, жимсгэнэ бол чихэрлэг ихтэй, олон янзын органик хүчил, бичил язгуур махбод, төрөл бүрийн витамин агуулсан байдаг учир хүнс тэжээлээс гадна эмийн үйлдвэрийн үнэт түүхий эд болно. == Монгол орны жимс жимсгэнэ == Манай оронд 60 гаруй зүйлийн зэрлэг жимсгэнэ ургадгаас нэрс, хад, үхрийн нүд, аньс, мойл зэргийн арав гаруй нь үйлдвэрийн түүхий эд болдог. Монгол орны жимс, жимсгэнийг дотор нь өвслөг ургамлын: гүзээлзгэнэ, аньс, нэрс, цангис; мод бутлаг ургамлын: хад, бөөрөлзгөнө, тошлой, чацаргана, хармаг гэх мэт хоёр ангилна. Эдгээрээс органик бодис, витаминаар баялагтай нь үхрийн нүд, тошлой, гүзээлзгэнэ, чацаргана юм. Үхрийн нүдийг «поливитамины эх булаг» гэж үзэж болох бөгөөд гүзээлзгэнээс тав дахин, бөөрөлзгөнөөс найм дахин, алимнаас арав дахин их витаминтай байдаг. Жимсгэнээр гэрийн нөхцөлд төрөл бүрийн амтлаг шүүс, зутан, чанамал хийж ашиглаж болно. Бөөрөлзгөнө, хар нэрс, гүзээлзгэнэ, үхрийн нүд зэрэг жимс, жимсгэнэ нь зүрх мэдрэл, цусны даралт ихдэх, цус багадах, халуурах, чийгтэх зэрэг элдэв өвчинг анагаах эмэнд хэрэглэгдэнэ. Иймээс эдгээр жимсийг түүж эмийн санд тушаах, гэрийн эмийн сан байгуулж ашигладаг болохын тулд цэцэглэх, үр жимс бүрэн боловсрох, түүх хугацааг сайн мэддэг байх нь чухал юм. 1956 онд Сэлэнгэ аймгийн Шаамарын тохойд жимс-жимсгэнийн улсын станц байгуулж, төрийн шагналт Э.Шагдар мөн Л. Цэд-Очир нарын удирдлаган доор Сибирь нутгийн өлчирдүү, ургац сайтай урт, яст урт жимс, жимсгэнийн 40 гаруй сортыг тарьж, туршилтын ажил эхэлснээс хойш манай оронд жимст цэцэрлэг хөгжүүлэх өргөн боломжтой нь нэгэнт нотлогджээ. Одоо Ховд, Дорнод, Увс, Дархан-Уул аймгийн нутагт хийеэн туршилт судалгааны дүнд жимст цэцэрлэг хөгжүүлж үрт, яст үрт жимс, жимсгэнэ ургуулж байна.

Source: original
Олон улсын газар зүйн олимпиад

Олон Улсын Газар зүйн Олимпиад (IGeO) нь дэлхийн өнцөг булан бүрээс шалгарч ирсэн 16-аас 19 насны газарзүйн сурагчдын дунд жил бүр зохион байгуулагддаг тэмцээн юм. == Танилцуулга == Энэхүү тэмцээнд улсаа төлөөлж оролцохоор ирсэн сурагчид нь өөрсдийн улсын Үндэсний Газарзүйн Олимпиадаасаа мянга мянган хүүхдүүдээс шигшигдэж ирсэн сурагчид байдаг. ОУГО нь бүх оролцогчдын газарзүйн хичээлийн мэдлэг болон орон зайн бүтэц загвар буюу үйл ажиллагаанд тулгуурласан авьяас чадварыг нь шалгадаг болно. ОУГО нь гурван хэсгээс бүтнэ: бичгийн ажил, Мультимедиа тест мөн хээрийн дадлага. Хээрийн дадлага нь судалгаа ажиглалт хийн газрын зураг бүтээх газарзүйн дүн анализ хийх ажлуудаас тогтдог. Арга хэмжээний турш сурагчид мөн багаар ханын сонин хийх, соёлын мэдлэгээ солилцох, анд нөхөр бололцох, эзэн орны хотыг судлах зэрэг сонирхолтой үйл ажиллагаанд хамрагддаг юм. Олон Улсын Газарзүйн Олимпиад нь Олон Улсын Газарзүйн Холбоо (IGU) Олимпиадын Бодлогын Хүчнээс зохион байгуулагддаг бөгөөд ОУГХ нь эзэн орны зохион байгуулагчид болон олон улсын зөвлөлийн зөвлөгөө оролцоотойгоор шалгалтын материалыг боловсруулдаг. ОУГО нь 1996 онд анх удаагаа зохион байгуулагдсанаас хойш жилд 2 удаа зохиогддог байсан боловч олон улсад нэр хүндтэй тэмцээн болж 2012 оноос хойш бусад Олон Улсын Шинжлэх Ухааны Олимпиадууд -ын адил жил бүр зохиогддог болжээ. == Монгол улсын багийн амжилт == Монгол улсын газарзүйн сурагчид энэхүү тэмцээнд идэвхтэй оролцдог бөгөөд 2016 онд БСШУСЯ-ы Харьяа "Шинэ Эрин" Олон Улсын Лаборатори сургуулийн сурагч Энхзаяагийн Жагар БНХАУ-ын Бээжин хотод зохиогдсон Олон Улсын Газарзүйн 13-р Олимпиадаас Монголын багийн анхны медаль болох мөнгөн медалийг хүртсэн юм. == Өмнөх олимпиадууд == 1996: Нидерланд 1998: Португал 2000: Өмнөд Солонгос 2002: Өмнөд Африк 2004: Польш 2006: Австрали 2008: Тунис 2010: Тайвань 2012: Герман 2013: Япон 2014: Польш 2015: Оросын Холбооны Улс 2016: Хятад улс == Ирэх олимпиадууд == 2017: Серби

Source: original
Анч ноход (одны орд)

Канес венатиси (Латин: Canes Venatici) орд нь орчин үеийн 88 ордын нэг бөгөөд 17-р зуунд Иохан Хевелиус анх бүртгэсэн байна. Огторгуйн хойд хэсэгт байрладаг жижиг орд ба нэр нь латинаар "анч ноход" гэсэн утгатай. Ордын хамгийн тод од нь Кор кароли ба гэрэлтэлт нь 2,9. Суперба од нь тэнгэрт ажиглагддаг хамгийн улаан өнгөт од ба хамгийн тод карбон оддын нэг юм. Энэ ордод тод од байхгүй, Альфа ба Бета Канум Вератакорум нь тус бүр 3 ба 4еийн гэрэлтэлтэй. Анх Фламстийд гэдэг хүн 25 оддыг энэ ордод бүртгэж бичсэн боловч 22 нь огт байхгүй од байсан. Альфа Канум Вератакорум (Кор кароли) нь ордын хамгийн тод од, анх Английн хааны дурсгалд зориулж Чарлес Скарборох нэрлэсэн. Энэ нь хос одны систем ба гол од нь 2,9-ийн гэрэлтэлтэй, дэлхийгээс 110 гэрлийн жилийн зайтай ба дэд од нь 5,6-ийн гэрэлтэлтэй. Бета Канум Вератакорум (Чара) нь шаргалдуу 4,2-ийн гэрэлтэлтэй, дэлхийгээс 27 гэрлийн жилийн зайтай нэрийн утга "баясгалан".

Source: original
2010-11 оны УЕФА Аваргуудын Лиг хэсгийн тоглолт

Хэсгүүдийг бүрдүүлэгч 32 багийн тухайд 22 баг нь шууд эрхийн дагуу, 10 баг (өнгөрөгч улирлын дотоодын лигтээ аваргалсан тав, мөн аваргалаагүй тав) нь сонгон шалгаруулалтын журмын дагуу тус тус оролцсон. == Багуудын талаар товчхон == Оролцох багуудын дараахь улсуудын дотоодын лигээс тус тус шалгарчээ: Итали: Интернационале болон Милан Испани: Барселона болон Реал Мадрид Англи: Арсенал болон Тоттенхэм Хотспур; Челси болон Манчестер Юнайтед Герман: Бавария Мюнхен болон Шальке 04 Франц: Лион болон Марсель Орос: Рубин Казань болон Спартак Москва Португал: Бенфика болон Брага Голланд: Аякс болон Твенте

Source: original
Жак Уэтерфорд

Жак Уэтерфорд (англи-Jack Weatherford, 1946 онд АНУ-ын Өмнөд Каролина мужийн Колумбиад төрсөн) АНУ-ын Миннесота мужийн Макалейстрийн Коллежийн антропологийн профессор, Чингис хаан судлаач эрдэмтэн. "Чингис хаан" одон 2022 онд хүртсэн. == Намтар == Тэрээр 1946 онд Анна Грүмс /Anna Ruth Grooms/, Альфред Уэтерфорд /Alfred Gregg Weatherford/ нарын 7 хүүхдийн ууган хүү болж төржээ. Түүний эцэг Дэлхийн хоёрдугаар дайн, Солонгосын дайн болон Вьетнамын дайнд оролцож явжээ. Өмнөд Каролинагийн их сургуулийг 1967 онд улс төрийн шинжлэх ухааны мэргэжлээр төгссөн бөгөөд социологи, антропологийн чиглэлээр 1972 онд мастер, 1977 онд Сан Диего хотын Калифорниагийн их сургуульд антропологийн профессорын цол, Тэрээр Дюкийн их сургуулийн Улс төрийн шинжлэх ухааны докторын дараах сургалтыг төгссөн байна. -Нэрт эрдэмтэн Жак Уэтерфорд нь 10 настайгаасаа эхэлж Монголын түүхийг судалж эхэлсэн байдаг. 20 гаруй настай байхдаа Монголын зохиолчдын эвлэл рүү захидал бичиж, Монгол Улсад ирж үзэх хүсэлтэй байгаагаа илэрхийлсэн боловч нийгмийн хоёр системийн зөрчлөөс болж, Монголд ирж чадаагүй гэдэг. Ингээд Монголын тухай түүхэн судалгааны номоо биччихээд Монголд ирж, үргэлжлүүлэн гүнзгийрүүлэн судалж 7-8 жил энд амьдарсан гэдэг. Чингис хаан судлалын хүрээнд “Өнөөгийн ертөнцийг үндэслэгч Чингис хаан” номыг 2004 онд гаргасан нь энэ чиглэлийн хамгийн өндөр борлуулалттай бүтээлүүдийн нэг болжээ. Тус бүтээлд Чингис хаан бол ухаангүй, харгис хүн гэсэн ойлголтыг эсэргүүцэж, илүү алсын хараатай дүр зургаар гаргасан байдаг. Монголын эзэнт гүрэн зөвхөн цус урсгаж, эмх замбараагүй байдал үүсгэж байсан гэхээс илүүтэй дундад зууны үеийн дэг журмыг үгүй хийж, чөлөөт худалдаа, үзэл санааны шилжилт, шашны хүлцэнгүй байдлын эрин үеийг авчирсан гэж Уэтерфорд үзжээ. Түүний номууд өдгөө дэлхийн өнцөг булан бүрт байгаа уншигчдад Монголын эзэнт гүрнийг таниулах гүүр болж байна. == Бүтээл == 1. “Өнөөгийн ертөнцийг үндэслэгч Чингис хаан” (Genghis Khan and the Making of the Modern World), 2. “Монголын иx хатдын нууц товчоо” (The Secret History of the Mongol Queens), 3. “Эрхэм дээд үнэний эрэлд-Чингис хаан” (Genghis Khan and the Quest for God). 1997 The History of Money. New York: Crown Publishers. 1994 Savages and Civilization: Who Will Survive? New York: Crown Publishers. 1991 Native Roots: How the Indians Enriched America. New York: Crown Publishers. 1988 Indian Givers: How the Indians of the Americas Transformed the World 1987 Narcoticos en Bolivia y los Estados Unidos. La Paz, Bolivia: Los Amigos del Libro. 1986 Porn Row. New York: Arbor House. 1981 Tribes on the Hill. New York: Rawson-Wade (Scribners).

Source: original
Тарантогийн булан

Тарантогийн булан (Италиар Golfo di Taranto; Латинаар Sinus Tarentinus) нь Газар дундын тэнгис, Ионы тэнгисийн нэг хэсэг бөгөөд Италийн хойгийн өмнөд эрэгтэй залгах булан юм. Италийн Таранто хотын нэрээр нэрлэгдсэн. 3 талаараа эх газраар хүрээлэгдсэн бөгөөд зүүн талд нь Салентогийн хойг (Пулиа муж), баруун талд нь Калабрийн хойг (Калабриа муж) оршино. Ойролцоогоор 140км2 талбайтай. Тус буланд Керади арлууд оршино. Тарантогийн булангийн эрэг хавийн нутаг нь эрт цагт Их Грек гэгддэг байсан бөгөөд грекчүүд олноороо оршин сууж өөрсдийн хот-улсаа байгуулан амьдарч байсан түүхтэй. Тарантум буюу одоогийн Таранто хотоос эхлэн Кротонус (одоогийн Кротоне) зэрэг олон колони хот-улсууд хөгжин цэцэглэж байсан юм.

Source: original
Хагас дамжуулагч

Загвар:Хагас дамжуулагч эд анги Хагас дамжуулагч эд анги Хагас дамжуулагч төхөөрөмж нь хагас дамжуулагч материалын электрон шинж чанарт (ялангуяа цахиур, германий, галлийн арсенид, түүнчлэн органик хагас дамжуулагч) тулгуурладаг электрон бүрэлдэхүүн хэсэг юм. Түүний дамжуулах чанар нь дамжуулагч ба тусгаарлагчийн хооронд байрладаг. Ихэнх хэрэглээнд хагас дамжуулагч төхөөрөмжүүд вакуум хоолойг сольсон. Тэд цахилгаан гүйдлийг вакуум дахь чөлөөт электронууд (ихэвчлэн термионы ялгаралтаар ялгардаг) эсвэл ионжуулсан хийгээр дамжуулан чөлөөт электрон ба ион хэлбэрээр бус хатуу төлөвт дамжуулдаг. Хагас дамжуулагч төхөөрөмжүүдийг нэг салангид төхөөрөмж болон хоёр буюу түүнээс дээш тооны төхөөрөмжөөс бүрдэх нэгдсэн хэлхээний (IC) чип хэлбэрээр үйлдвэрлэдэг бөгөөд тэдгээр нь хэдэн зуугаас хэдэн тэрбум хүртэл үйлдвэрлэгдэж, нэг хагас дамжуулагч хавтан (мөн субстрат гэж нэрлэдэг) дээр хоорондоо холбогдсон байдаг. . Хагас дамжуулагч материал нь допинг гэгддэг хольцыг зориудаар нэмснээр тэдний зан төлөвийг хялбархан өөрчилж чаддаг тул ашигтай байдаг. Хагас дамжуулагчийн дамжуулалтыг цахилгаан эсвэл соронзон орон нэвтрүүлэх, гэрэл, дулааны нөлөөлөл, эсвэл нэмэлт монокристалл цахиурын торны механик хэв гажилтаар удирдаж болно; Тиймээс хагас дамжуулагч нь маш сайн мэдрэгч хийж чаддаг. Хагас дамжуулагч дахь гүйдэл нь хөдөлгөөнт эсвэл "чөлөөт" электронууд ба электрон нүхнүүдийн улмаас үүсдэг бөгөөд үүнийг нийтээр цэнэг зөөгч гэж нэрлэдэг.

Source: original
Евклидийн вектор

Математик, физик ба техникт евклидийн вектор (зарим тохиолдолд геометр эсвэл огторгуйн вектор, эсвэл зүгээр вектор гэж нэрлэдэг) нь хэмжээ (урт) ба чиглэлтэй геометр хэмжигдэхүүн юм. Шугаман алгебрын онолоор, вектор нь векторын функц уруу орох эсвэл векторын функцээс гарах объект юм. Евклидийн векторыг, эхлэх цэг А-г төгсгөлийн цэг В-тэй холбох, чиглэлтэй хэрчим эсвэл сум байдлаар дүрсэлдэг ба A B → {\displaystyle {\overrightarrow {AB}}} гэж тэмдэглэдэг. Мэдээлэл агуулахын хувьд, вектор нь, А цэгээс В цэг уруу шилжих шилжилт хөдөлгөөний тухай л мэдээллийг агуулдаг. Техникийн хувьд, A B → {\displaystyle {\overrightarrow {AB}}} векторын [h,y,z] компонентууд нь B → {\displaystyle {\overrightarrow {B}}} ба A → {\displaystyle {\overrightarrow {A}}} векторуудын ялгавартай ( B → {\displaystyle {\overrightarrow {B}}} - A → {\displaystyle {\overrightarrow {A}}} ) тэнцэнэ. Ийнхүү A B → {\displaystyle {\overrightarrow {AB}}} векторыг А ба В объектын байрлалын тоон утгыг агуулагч гэж авч үзэж болно.

Source: original